Solar Power (kappale)

Solar Power on uusiseelantilaisen laulaja-lauluntekijä Lorden kappale vuodelta 2021. Lorde sävelsi ja tuotti kappaleen Jack Antonoffin kanssa. Kappale julkaistiina ensimmäisenä singlenä Lorden albumilta "Solar Power" 10. kesäkuuta 2021. Sille julkaistiin samalla musiikkivideo. 
Kappale sai pääosin hyviä arvioita kriitikoilta, mutta jakoi mielipiteitä fanien keskuudessa. Se nousi Uudessa-Seelannissa listasijalle 2 ja oli listojen 20 kärjessä Isossa-Britanniassa, Australiassa ja Irlannissa.
Lorde julkaisi kappaleesta maorinkielisen version nimeltä ”Te Ao Mārama” syyskuussa 2021. Se on mukana hänen EP-levyllään "Te Ao Mārama", jonka tuotto luovutetaan hyväntekeväisyyteen.
Tuotanto ja julkaisu.
Kappaleen ovat säveltäneet ja tuottaneet Lorde eli Ella Yelich-O’Connor ja yhdysvaltalainen tuottaja Jack Antonoff. Lorde sävelsi kappaleen ensimmäisen version Yamaha-koskettimistolla ja teki siitä demon. Hän vei demon Antonoffille. Lorde ja Antonoff työstivät kappaletta eteenpäin. Yhdysvaltalaiset laulajat Phoebe Bridgers ja Clairo laulavat kappaleella taustoja.
”Solar Power” kertoo kesän tulosta ja uudesta alusta. Kappaleessa on lämmin ja iloinen tunnelma. Sanoituksissa ollaan rannalla. 
Kappale poikkeaa tyylillisesti huomattavasti Lorden aiemmasta electronisesta popmusiikista.
Kappale on tyyliltään indie folk - ja sunshine pop -musiikkia. Akustinen kitara ja bongorummut ovat olennaisessa osassa.
Lorde on kertonut ottaneensa inspiraatiota melodiaan Robbie Williamsin kappaleesta ”Rock DJ” (2000). Sävellystyön aikana Lorde huomasi sen muistuttavan huomattavasti Primal Screamin kappaletta ”Loaded” (1990). Primal Screamin laulaja Bobby Gillespie antoi hänelle luvan käyttää samantyylistä melodiaa ilman erillistä krediittiä.
”Solar Power” julkaistiina digitaalisesti 10. kesäkuuta 2021. Se oli ensimmäinen single Lorden kolmannelta studioalbumilta, joka on myös nimeltään "Solar Power". Kappaleen musiikkivideo julkaistiin YouTubessa samana päivänä. Kappale on Lorden ensimmäinen uusi single neljään vuoteen.
Vastaanotto.
”Solar Power” sai pääosin positiivisen vastaanoton musiikkikriitikoilta. Monet pitivät sen tuotannosta ja kesäisestä tunnelmasta. "NME" kutsui sitä upeaksi. "The Independent" kirjoitti, että kappale on virkistävä ja ajankohtainen. Kappaletta verrattiin Primal Screamin tuotantoon, George Michaelin kappaleeseen ”Freedom! ’90” (1990) ja The Beach Boysin kappaleeseen ”Kokomo” (1988).
Muutamat arvostelijat suhtautuivat kappaleeseen kriittisemmin. "Jezebel" piti kappaletta keskinkertaisena ja tavallisena etenkin sanoitusten osalta. "Slantin" mukaan kappale ei yllä Lorden parhaiden kappaleiden tasolle, mutta sopii täydellisestu kesämatkoille ja rannalle.
Kappale jakoi mielipiteitä fanien keskuudessa. Monet olivat sanoivat sitä huonoksi tai mitäänsanomattomaksi. Monien mielestä kappale poikkesi liikaa Lorden aiemmasta tuotannosta. Jotkut sanoivat sen muistuttavan liikaa Primal Screamin tai George Michaelin kappaleita. Toiset fanit pitivät kappaleesta ja puolustivat Lordea arvostelijoita vastaan.
”Solar Power” menestyi kaupallisesti kohtalaisesti, mutta ei päässyt Lorden suosituimpien kappaleiden tasolle. Se nousi singlelistan kakkossijalle Uudessa-Seelannissa. Se oli top 20:ssa Isossa-Britanniassa, Australiassa ja Irlannissa. Yhdysvalloissa se pääsi Billboard Hot 100 -listan sijalle 64. Rock- ja alternative-listalla se oli sijalla 6. 
Single on saanut kultalevyn sertifikaatin Kanadasta. Se myynyt platinaa Uudessa-Seelannissa ja Brasiliassa.
Musiikkivideo.
Kappaleelle tehtiin musiikkivideo. Sen ohjasivat Lorde ja Joel Kefali, joka oli ohjannut Lorden aiemmat videot ”Royals” ja ”Tennis Court”. Se kuvattiin rannalla Waikehen saarella Uudessa-Seelannissa. Lorde esittää videolla aurinkoa palvovien hippien kultin johtajaa. Hän on pukeutunut kirkkaankeltaiseen ja hänen seuraajansa pastelliväreihin. Videota verratiin "The Independentin" arviossa Mariah Careyn videoon ”Honey”.
Maorinkielinen versio.
Lorde julkaisi kappaleesta maorinkielisen version nimeltä ”Te Ao Mārama” syyskuussa 2021. Se on mukana hänen EP-levyään "Te Ao Mārama", joka sisältää viisi "Solar Power" -albumin kappaletta Uuden-Seelannin alkuperäiskansan maorien kielellä esitettynä. EP:n tuotto luovutetaan hyväntekeväisyyteen maorinkielen opetukseen ja luonnonsuojeluun. Maorinkielen tulkki Hēmi Kelly käänsi kappaleen sanat englannista maoriksi. Kappaleen nimi ”Te Ao Mārama” tarkoittaa valon maailmaa. Se on viittaus maorien luomismyyttiin, jossa siirrytään pimeydestä valoon.